**ข้อมูลเพิ่มเติม**

พระราชบัญญัติโรคติดต่อ พ.ศ. ๒๕๕๘



* **เทศบาลนครพิษณุโลก**

**โทร. ๐๕๕-๒๓๑๔๐๐-๙**

* **โรงพยาบาลพุทธชินราช**

**โทร. ๐๕๕-๒๗๐๓๐๐**

* **สำนักงานสาธารณสุขจังหวัดพิษณุโลก**

**โทร. ๐๕๕-๒๕๒๐๕๒**

* **ศูนย์ควบคุมโรคติดต่อนำโดยแมลงที่ ๒.๑ พิษณุโลก**

**โทร. ๐๕๕-๓๒๒๖๕๙**

* **สำนักงานป้องกันควบคุมโรคที่ ๒ พิษณุโลก**

**โทร. ๐๕๕-๒๑๔๖๑๕-๗**



**ใบแจ้งเตือนภัยไข้เลือดออก**

****

**เรียน เจ้าบ้าน/ผู้อาศัย (address)**

เนื่องจากมีการระบาดของผู้ป่วยไข้เลือดออกในบริเวณนี้ ท่านและผู้อาศัยในบ้านหลังนี้ เป็นผู้ที่เสี่ยงต่อการติดเชื้อโรคไข้เลือดออก เพื่อเป็นการควบคุมโรคไข้เลือดออกไม่ให้เกิดการระบาดในวงกว้าง เทศบาลนครพิษณุโลก ร่วมกับโรงพยาบาลพุทธชินราช สำนักงานสาธารณสุขจังหวัดพิษณุโลก และสำนักงานป้องกันควบคุมโรคที่ ๒ พิษณุโลก จะมีการดำเนินการตามพระราชบัญญัติโรคติดต่อ ปี พ.ศ. ๒๕๕๘ โดย

1. ทีมควบคุมโรคจะดำเนินการควบคุมโรคโดยการ ๑) ประเมินความเสี่ยงการเกิดโรค พร้อมทำลายแหล่งเพาะพันธุ์ลูกน้ำยุงลาย ๒) พ่นเคมีกำจัดยุง และวันที่ dd เวลาประมาณ tstart - tend น.
2. ขอให้ท่านเตรียมความพร้อม ดังนี้ (๑) เปิดบ้านให้เจ้าหน้าที่พ่นสารเคมีเพื่อกำจัดยุงตัวแก่ (๒) จัดเก็บ-ปกปิดอาหารให้มิดชิด (๓) เก็บภาชนะขังน้ำที่ไม่ได้ใช้-ขยะบริเวณบ้าน (๔) ขัดล้างภาชนะกักเก็บน้ำที่อาจเป็นแหล่งเพาะพันธุ์ยุงลาย (๕) ขอทรายทีมีฟอสสำหรับฆ่าลูกน้ำในภาชนะกักเก็บน้ำจาก อสม./เจ้าหน้าที่สาธารณสุขใกล้บ้านท่าน
3. หากท่านไม่อยู่บ้านในช่วงเวลาที่เจ้าหน้าที่ปฏิบัติการดังกล่าว ขอให้ท่านปฏิบัติตามพระราชบัญญัติโรคติดต่อ พ.ศ. ๒๕๕๘ ดังนี้ (๑) ฉีดพ่นสเปรย์กำจัดยุงเพื่อฆ่ายุงในบ้านโดยเร็ว (๒) กำจัดลูกน้ำและทำลายแหล่งเพาะพันธุ์ยุงลายในพื้นที่บ้านของท่าน
4. หากท่านมีข้อสงสัย/ขัดข้องต่อการพ่นเคมีกำจัดยุง หรือมีข้อจำกัดในการให้เจ้าหน้าที่ควบคุมยุง เช่น มีสัตว์เลี้ยงที่ไวและ/หรืออาจได้รับความเสียหายจากสารเคมีกำจัดยุง โปรดติดต่อเจ้าหน้าที่   
   โทร. ๐๕๕-๒๓๑๔๐๐-๙

**ข้อควรรู้ ในการปฏิบัติตามพระราชบัญญัติโรคติดต่อ พ.ศ. ๒๕๕๘**

**มาตรา (๔)** ให้เจ้าของ ผู้ครอบครอง หรือผู้พักอาศัยในบ้าน โรงเรือน สถานที่ หรือพาหนะที่มีโรคติดต่ออันตรายหรือโรคระบาดเกิดขึ้น กำจัดความติดโรค หรือทำลายสิ่งใด ๆ ที่มีเชื้อโรคติดต่อหรือมีเหตุอันควรสงสัยว่ามีเชื้อโรคติดต่อ หรือแก้ไขปรับปรุงการสุขาภิบาลให้ถูกสุขลักษณะ เพื่อการควบคุมและป้องกัน การแพร่ของโรค ทั้งนี้ ผู้ที่ได้รับคำสั่งต้องดำเนินการตามคำสั่งดังกล่าวจนกว่า เจ้าพนักงานควบคุมโรคติดต่อจะมีคำสั่งยกเลิก

**มาตรา (๕)** ให้เจ้าของ ผู้ครอบครอง หรือผู้พักอาศัยในบ้าน โรงเรือนสถานที่ หรือพาหนะที่มีโรคติดต่ออันตรายหรือโรคระบาดเกิดขึ้น ดำเนินการเพื่อการป้องกันการแพร่ของโรคด้วยการกำจัดสัตว์แมลง หรือตัวอ่อนของแมลงที่เป็นสาเหตุของการเกิดโรคติดต่ออันตรายหรือโรคระบาด

**มาตรา ๓๔ (๔)** ให้เจ้าของ ผู้ครอบครอง หรือผู้พักอาศัยในบ้าน โรงเรือน สถานที่ หรือพาหนะที่มีโรคติดต่ออันตรายหรือโรคระบาดเกิดขึ้น กำจัดความติดโรค หรือทำลายสิ่งใด ๆ ที่มีเชื้อโรคติดต่อหรือมีเหตุอันควรสงสัยว่ามีเชื้อโรคติดต่อหรือแก้ไขปรับปรุงการสุขาภิบาลให้ถูกสุขลักษณะ เพื่อการควบคุมและป้องกันการแพร่ของโรค ทั้งนี้ผู้ที่ได้รับคำสั่งต้องดำเนินการตามคำสั่งดังกล่าวจนกว่าเจ้าพนักงานควบคุมโรคติดต่อจะมีคำสั่งยกเลิก

**มาตรา ๕๒** ผู้ใดฝ่าฝืนหรือไม่ปฏิบัติตามคำสั่งของเจ้าพนักงานควบคุมโรคติดต่อตามมาตรา ๓๔ (๓) (๔) (๗) หรือ (๘) หรือมาตรา ๔๐ (๓) หรือ (๔) หรือผู้ว่าราชการจังหวัดหรือผู้ว่าราชการกรุงเทพมหานครตามมาตรา ๓๕ ต้องระวางโทษจำคุกไม่เกินหนึ่งปีหรือปรับไม่เกินหนึ่งแสนบาท หรือทั้งจำทั้งปรับ

เทศบาลนครพิษณุโลก โรงพยาบาลพุทธชินราช สำนักงานสาธารณสุขจังหวัดพิษณุโลก และสำนักงานป้องกันควบคุมโรคที่ ๒ พิษณุโลก ขอขอบพระคุณทุกท่านที่ให้ความร่วมมือเป็นอย่างดี มา ณ โอกาสนี้

|  |  |
| --- | --- |
| **................................**  **(นายบุญทรง  แทนธานี)**  **นายกเทศมนตรี นครพิษณุโลก** | **................................**  **(นายแพทย์ศิวฤทธิ์  รัศมีจันทร์)**  **ผู้อำนวยการโรงพยาบาลพุทธชินราช พิษณุโลก** |
| **................................**  **(นายแพทย์ปิยะ ศิริลักษณ์)**  **นายแพทย์สาธารณสุข จังหวัดพิษณุโลก** | **................................**  **(นายแพทย์ศรายุธ อุตตมางคพงศ์)**  **ผู้อำนวยการสำนักงาน ป้องกันควบคุมโรคที่ ๒ พิษณุโลก** |